《九月初五日》
元代·方回

暮雨萧萧鼓角风，草枯木落雁横空。
每逢九日不胜感，垂近七旬无奈穷。
螃蟹今年犹未有，茅柴我辈亦堪中。
篱边瘦菊青如粟，已胜芙蓉万朵红。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。